<classify> WAZIRI MKUU Kassim Majaliwa amemuagiza Kamanda wa Taasisi ya Kuzuia na Kupambana na RushwaTAKUKURU mkoa wa Singida, Adili Elinipenda amchunguze Mkurugenzi wa Halmashauri ya Mkalama, Godfrey Sanga kwa matumizi mabaya ya fedha za umma. Baadhi ya tuhuma alizonazo ni kujilipa posho ya safari Machi mwaka huu bila kusafiri, kuwasainisha watumishi wa chini yake vocha na kisha kuwapa asante kidogo kwa madai fedha hizo zinaenda mkoani, kujilipa stahiki kabla ya wakati na kuagiza gari liende gereji kwa matengenezo bila nyaraka zozote. Alitoa agizo hilo jana jioni wakati akizungumza na madiwani na watumishi wa Halmashauri hiyo kwenye mkutano uliofanyika kwenye ukumbi wa halmshauri. Kuna watumishi wanne uliwaambia wasaini vocha ya Sh 1,320,000. Hii ni kwa safari iliyopangwa kati ya Septemba 15 na 24 , mwaka huu, ukawapa asante ya Sh 30,000 ukidai kuwa zinatakiwa mkoani. RAS ni kweli fedha hiyo ililetwa mkoani? alihoji Waziri Mkuu na kujibiwa na Katibu Tawala wa Mkoa, Dk Anjelina Lutambi kwamba hakutoa hayo maagizo.Alipoulizwa Mweka Hazina wa wilaya hiyo, Peniel Mbula kwamba fedha alilipwa nani, mweka hazina huyo alijibu kwamba alikuwa Dodoma kikazi. Mhasibu aliyekaimu nafasi yake, Lulu Hamadi aliwataja watumishi hao kuwa ni Stella Mawa, Godfrey Mnubi, Richard Laizer na Method Kafuku.Waziri Mkuu aliwasimamisha watumishi hao na kuwauliza walilipwa hiyo posho ili waende wapi lakini walikosa majibu. Ndipo akawaeleza kwamba walimkabidhi Mkurugenzi na wakalipwa asante ya Sh 30,000. Alipoulizwa kuhusu malipo ya Sh 1,090,000 ambayo yalilipwa Septemba 9, mwaka huu yalikuwa ya nini, Mkurugenzi huyo alijibu kuwa ni ya stahiki zake za kila mwezi ambapo kati ya hizo, Sh 600,000 ni za malipo ya nyumba, Sh 230,000 ni za umeme na Sh 260,000 ni za simu, Lakini hakuweza kujibu ni kwa nini amejilipa kabla mwezi haujaisha.Kuhusu gari la elimu lenye namba za usa jili STK 913 lililopelekwa gereji kupakwa rangi kwa gharama ya Sh 7,000,000, Waziri Mkuu alitaka aoneshe dokezo lililotumika kupitisha idhini hiyo na malipo hayo lakini akajibiwa kwamba hakuna utaratibu wa kuandika dokezo pindi magari ya Halmashauri yanapoenda kufanyiwa matengenezo bali wanapeana taarifa kwa mdomo tu. Kamanda wa TAKUKURU leta maofisa kutoka mkoani waje wafanye ukaguzi wa kila jambo ambalo limeainishwa. Hatuwezi kuacha Halmashauri iendeshwe kienyeji bila kufuata taratibu. Mkalama inaonekana chafu kumbe tatizo ni mtu mmoja, mnasaini vocha halafu mnamsingizia RAS,alisema.Ajenda ya kikao changu nanyi watumishi wenzangu, nilitaka tuambiane kwamba ni lazima tutunze mali na fedha za serikali. Madiwani ni lazima msimamie halmashauri yenu na mhoji kila senti imetumika vipi. Kama ni jengo nendeni mkakague, kama ni kisima nendeni mkaangalie, alisisitiza. Waziri Mkuu pia aliwasihi madiwani wenzake, wasikubali kutumika kupitisha matumizi ya fedha ambayo sio sahihi.Watumishi wa Halmashauri hii mfanye kazi, muache ubabaishaji sababu serikali hii iko makini sana. Msiishi kwa mazoea, kwa sababu wakati sio wenyewe na tena muache kutengezeza syndicates, aliwaonya. Pia alimuonya Ofisa Manunuzi wa wilaya hiyo, Dickson Mataramba aache kutumika na kufanya kazi kwa mazoea kwa kupandisha bei ya Sh 2000 hadi 3,000 kwenye vifaa wanavyoagiza  <topic>: kitaifa 